
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 40
                                                            din 28 februarie 2022
               privind  modificarea unui contract de închiriere având ca obiect terenul aferent
                                                        construcției – locuință
Consiliul Local al Municipiului Sighişoara, întrunit în ședință ordinară,

               
Luând act de proiectul de hotărâre, înregistrat cu nr. 4.027/07.02.2022 şi la Consiliul Local Sighișoara cu nr. 5.432/17.02.2022, de referatul de aprobare, înregistrat cu nr. 4.030/07.02.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Dat fiind contractul de închiriere nr. 95/2019, încheiat între Municipiul Sighișoara și doamna Cibi Ana, având ca obiect terenul în suprafață de 648 mp., cu categoria de folosință curți - construcții, situat în Municipiul Sighișoara, sat Hetiur, nr. 291, înscris în C.F.  nr. 58515 Sighișoara, nr. C.F. vechi 3290/a - Hetiur, cu nr. top. 588/1 și 589/1, teren aferent locuinței închiriate prin contractul de închiriere nr. 465/12.08.2019, încheiat între S.C. Apă Termic Transport S.A., în calitate de administrator al fondului locativ și doamna Cibi Ana, în calitate de chiriaș;

Având în vedere cererea înregistrată la Municipiul Sighişoara cu nr. 2.437/26.01.2022, formulată de doamna Cibi Ana, cu referire, în esență, la modificarea contractului de închiriere antemenționat, privind termenele scadente stipulate în acesta, respectiv din plată anuală (31.03, a anului în curs), în plată trimestrială (31.03; 30.06; 30.09 și 31.12) a anului în curs;

Având în vedere prevederile art. 5 alin. (3) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022;

Având în vedere că imobilul de natură teren, mai sus menționat, este situat în intravilanul Municipiului Sighișoara – domeniul privat;   

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii 227/2015 privind Codul Fiscal, cu modificările și completările ulterioare;

Având în vedere prevederile Legii 207/2015 privind Codul de procedură fiscală, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 4.028/07.02.2022, prin care se propune modificarea contractului de închiriere amintit;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă modificarea contractului de închiriere nr. 95/2019, având ca obiect terenul în suprafață de 648 mp., cu categoria de folosință curți - construcții, situat în Municipiul Sighișoara, sat Hetiur, nr. 291, înscris în C.F. nr. 58515 Sighișoara, nr. C.F. vechi 3290/a - Hetiur, cu nr. top. 588/1 și 589/1, teren aferent locuinței închiriate prin contractul de închiriere nr. 465/12.08.2019, încheiat între S.C. Apă Termic Transport S.A., în calitate de administrator al fondului locativ și doamna Cibi Ana, în calitate de chiriaș, în sensul schimbării termenului scadent al plății chiriei anuale prevăzută în contract, respectiv 31.03 a anului în curs, la plata chiriei în patru rate trimestriale, cu termenul scadent la 31.03, 30.06, 30.09 și 31.12 a anului în curs. 
(2) Modificarea contractului de închiriere se va face prin act adițional.

(3) Restul clauzelor contractuale din contractul de închiriere nr. 95/2019, își mențin valabilitatea între Municipiul Sighișoara și doamna Cibi Ana.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Burghelea Bogdan - Ioan    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. doamna Cibi Ana.
13 ex.  
B.A. 
